ROMANIA

JUDETUL SUCEAVA

**ORAȘUL BROȘTENI**

**PRIMARIA**

Nr. 3926 din 14.05.2021

**A N U N Ţ**

 În conformitate cu prevederile art. 7 din Legea nr.52/2003 privind transparenta decizionala, republicată, primarul orașului Broșteni, județul Suceava, aduce la cunoștință publică faptul ca a inițiat, Proiectul de hotărâre privind aprobarea Regulamentului cuprinzând măsurile metodologice, organizatorice, termenele si circulația proiectelor de hotărâri ale Consiliului local al orașului Broșteni, judeţul Suceava, care urmează a fi supus spre dezbatere şi aprobare Consiliului Local al orașului Broșteni, judeţul Suceava.

 Persoanele fizice sau juridice pot depune in scris propuneri, sugestii, opinii cu valoare de recomandare cu privire la proiectele de hotărâre inițiate, până la data de 14.06.2021, la secretarul general al unității administrativ-teritoriale.

 Documentele pot fi consultate pe site-ul Primăriei orașului Broșteni,

Primar

Alexandru HURJUI

ROMÂNIA

JUDETUL SUCEAVA

**ORAȘUL BROȘTENI**

**PRIMAR**

**Proiect**

**HOTĂRÂRE**

privind aprobarea **REGULAMENTULUI** cuprinzând măsurile metodologice, organizatorice, termenele si circulația proiectelor de hotărâri ale Consiliului local al orașului Broșteni, județul Suceava

 Alexandru HURJUI, primarul orașului Broșteni, județul Suceava,

 Având în vedere

 - prevederile art. 84 din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

 - prevederile art. 129 alin. (2) lit. a) și art.1 alin.(2) lit. b) din Anexa nr.1 din Ordonanța de urgenta a Guvernului nr.57/2019 privind Codul administrativ, cu modificările și completările ulterioare;

 - referatul de aprobare întocmit de primarul orașului Broșteni, Alexandru HURJUI, înregistrat la nr. 2923/14.05.2021.

 - raportul de specialitate al secretarului general al orașului Broșteni, înregistrat la nr. 2922/14.05.2021.

 - raportul comisiei de specialitate al Consiliul Local al orașului Broșteni, pentruadministrația publică locală, juridică și de disciplină, apărarea ordinii și liniștii publice, a drepturilor cetățenilor, înregistrat la nr. 2925/14.05.2021,

 În temeiul art. 139 alin.(1), alin.(3) lit. j) si art. 196 alin.(1) lit. a) din Ordonanța de Urgenta a Guvernului nr.57/2019 privind Codul administrativ, cu modificările și completările ulterioare,

**H O T Ă R Ă Ș T E**

 **Art.1** Se aprobă **REGULAMENTUL cuprinzând măsurile metodologice, organizatorice, termenele si circulația proiectelor de hotărâri ale Consiliului local al orașului Broșteni, județul Suceava,** conform anexei care face parte integranta din prezenta hotărâre și conține un număr de 9 file.

 **Art.2** Primarul, secretarul general al orașului și aparatul de specialitate al primarului orașului Broșteni, vor aduce la îndeplinire prevederile prezentei hotãrâri.

 **Art.3** Prezenta hotărâre va fi comunicată Instituției Prefectului-județul Suceava, pentru controlul de legalitate, domnului primar, persoanelor interesate și pe site-ul primăriei.

 Inițiator Avizat de legalitate,

 Primar Secretar general al orașului

 Alexandru HURJUI Elena PARASCHIVEI NASTASĂ

Broșteni

14.05.2021

Nr. 2924

ROMÂNIA

JUDETUL SUCEAVA

**ORAȘUL BROȘTENI**

**PRIMAR**

Nr. 2923 din 14.05.2021

**REFERAT DE APROBARE**

la proiectul de hotărâre

 privind aprobarea **REGULAMENTULUI** cuprinzând măsurile metodolog

ice, organizatorice, termenele si circulația proiectelor de hotărâri ale Consiliului local al orașului Broșteni, județul Suceava

 În conformitate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

 Consiliul local exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

 De asemeni, consiliul local adopta hotărâri necesare bunei funcţionări a consiliului local, stabilite prin legi speciale sau regulamentul de organizare şi funcţionare a consiliului local.

 În anexa nr.1 din O.U.G. nr.57/2019 privind Codul administrativ, cu modificările și completările ulterioare, referitoare la procedura de organizare și publicare a monitoarelor oficiale ale unităților/subdiviziunilor administrativ-teritoriale, în format electronic, la art.1 lit.b) prevede publicarea pe pagina de internet a unității administrativ –teritoriale a regulamentelor privind procedurile administrative, unde se publică REGULAMENTUL privind măsurile metodologice referitoare la circulația proiectelor de hotărâri ale autorității deliberative și Regulamentul privind măsurile metodologice referitoare la circulația proiectelor de dispoziții ale autorității executive.

 Față de cele prezentate, în temeiul art. 136 alin.(1) din O.U.G.nr.57/2019 privind Codul administrativ, cu modificările și completările ulterioare, supun spre dezbatere și aprobare proiectul de hotărâre menționat mai sus.

 Vă mulțumesc.

Inițiator

 Primar

Alexandru HURJUI